Iż-żewġ clubs minn Milan wara Perr Schuurs Inter ingħaqdu ma' AC Milan fit-tentattiv li jiksbu l-firma tad-difensur ta' Ajax Amsterdam, Perr Schuurs, li għandu 20 sena. Huwa qed jispikka ferm fid-dipartiment difensiv mat-team mill-belt kapitali Olandiża. Il-coach, Erik Ten Hag, qed jilgħab lil Schuurs fil-qalba tad-difiża u qed jitqies bħala fundamentali f'din il-parti tal-ground. Huwa għalhekk li l-ogħla awtoritajiet tal-club ma jridux ibigħuh. Min-naħa tiegħu, Schuurs jinsab għal qalbu ma' Ajax għalkemm fil-fond ta' qalbu jaf li jekk tiġi xi offerta attraenti, ma jaħsibhiex darbtejn sabiex imur jilgħab fl-Italja. Schuurs lagħab 11-il darba ma' Ajax u skorja goal wieħed.